Source: http://docplayer.fi/16031382-Raportti-2-2014-elintarvikkeiden-tarjoilu-ja-myyntipaikkojen-tarkastukset-2013.html
Timestamp: 2018-04-19 21:47:49+00:00
Document Index: 7718766

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Raportti 2/2014 Elintarvikkeiden tarjoilu- ja myyntipaikkojen tarkastukset PDF
Download "Raportti 2/2014 Elintarvikkeiden tarjoilu- ja myyntipaikkojen tarkastukset 2013"
1 Raportti 2/2014 Elintarvikkeiden tarjoilu- ja myyntipaikkojen tarkastukset 2013
3 Sisällysluettelo 1. JOHDANTO OIVA-RAPORTOINTIJÄRJESTELMÄ Arviointiasteikko Tarkastettavat asiat Prosessi Raportin sisältö TULOKSET Tarkastustulokset Ravintolat Myymälät Ruokalat Korjattavaa-arviot Kehotukset ravintoloissa Kehotukset myymälöissä Kehotukset ruokaloissa Uusintatarkastus JOHTOPÄÄTÖKSET LÄHTEET:... 13
4 1 1. JOHDANTO Oiva on elintarvikevalvonnan tarkastustietojen julkistamisjärjestelmä, jossa yrityksen elintarviketurvallisuutta, kuten elintarvikehygieniaa ja tuoteturvallisuutta, arvioidaan hymynaamoin. Oivan kautta elintarvikevalvonnan tarkastustulokset saatetaan kuluttajien tietoon ja yhtenäistetään valvontaa. Elintarvikkeiden myynti- ja tarjoilupaikkojen valvontatietoja julkaistaan jo useissa maissa. Suomen Oiva-järjestelmän suurimmat vaikutteet on otettu tanskalaisesta Smiley-järjestelmästä. Järjestelmä sai nimensä nimikilpailun perusteella vuonna Suomessa järjestelmä otettiin käyttöön , jolloin Oulun seudun ympäristötoimi aloitti valvontasuunnitelman mukaiset Oiva-tarkastukset elintarvikemyymälöihin (ruokakaupat, kioskit ja elintarvikkeita myyvät erikoiskaupat) ja tarjoilupaikkoihin (ruokaravintolat, kahvilat, grillit, pikaruokapaikat, pubit, henkilöstöravintolat, keskus- ja jakelukeittiöt). Ympäristötoimen valvontaan kuuluvat Hailuodon, Kempeleen, Limingan, Lumijoen, Muhoksen, Oulun ja Tyrnävän elintarvikealan yritykset, joita on yhteensä noin Vuonna 2013 näistä noin 1500 kuului Oiva-järjestelmän piiriin, joista kolmasosa tarkastettiin. Tämä yhteenveto on tehty välisenä aikana tehdyistä tarkastuksista. Loppuraportin ovat laatineet elintarviketarkastajat Kirsi Raitamaa ja Ulla Pahtamaa. 2. OIVA-RAPORTOINTIJÄRJESTELMÄ Oiva-järjestelmän tarkoituksena on yhtenäistää elintarvikevalvonnan tarkastuskäytäntöjä. Elintarvikevalvojat ympäri Suomen tekevät tarkastuksia Eviran laatimien arviointiohjeiden perusteella. Tällöin elintarvikekohteiden tarkastuksilla arvioidaan samoja asioita riskiperusteisesti. Pääsääntöisesti tarkastukset tehdään ennalta ilmoittamatta, koska tarkoituksena on tarkastaa yrityksen sen hetkistä toimintaa. Jokaisella tarkastuksella arvioidaan elintarviketurvallisuuteen vaikuttavia asioita kuten elintarvikkeiden säilytys- ja valmistusolosuhteita, puhtaanapitoa ja henkilökunnan toimintaa. Yrityksen aloittaessa toiminnan tai yrittäjän vaihtuessa sovitaan yrityksen ensimmäinen tarkastus yleensä etukäteen. Tällä tarkastuksella arvioidaan myös yrityksen omavalvontasuunnitelman sisältöä sekä tilojen ja laitteiden soveltuvuutta yrityksen toimintaan. Oivassa ei arvioida asiakaspalvelun tai muun palvelun tasoa eikä ruuan makua. 2.1 Arviointiasteikko Tarkastetut asiat arvioidaan neljän hymynaaman asteikolla: Oivallinen, Hyvä, Korjattavaa ja Huono (kuva 1). Mitä leveämpi hymy, sen paremmin tarkastettavat asiat ovat olleet.
5 2 Kuva 1 Arviointiasteikko Tarkastustuloksen ollessa Oivallinen, asiat ovat olleet kunnossa ja elintarvikesäädösten mukaisia. Hyvä-arviossa toiminnassa tai tarkastetussa asiassa on havaittu pieniä epäkohtia, jotka eivät kuitenkaan heikennä elintarviketurvallisuutta esim. elintarvikkeiden säilytyksessä on pieniä epäkohtia. Kun tarkastajan arvio on Korjattavaa, on toiminnassa sellaisia epäkohtia, jotka jo heikentävät elintarviketurvallisuutta esim. ruokien jäähtyminen on liian hidasta tai jäähdyttämisestä ei ole lämpötilakirjauksia. Huono-arvio annetaan epäkohdista, jotka vaarantavat elintarvikkeiden turvallisuuden, esim. keittiö on erittäin likainen. Tarkastuksen tulos määräytyy sen perusteella, mikä on tarkastettujen kohtien heikoin arvio. Oiva-raportti voi sisältää usean Oivallinen-arvion, mutta yhden Korjattavaa, jolloin tarkastuksen yleisarvio on Korjattavaa. 2.2 Tarkastettavat asiat Vuonna 2013 arviointiohjeissa oli 44 tarkastettavaa kohtaa, joista 12 arvioitiin jokaisella elintarvikeyrityksen tarkastuskäynnillä. Elintarvikkeiden myynti- ja tarjoilupaikoissa tarkastettiin joka kerta tilojen siisteys ja laitteiden puhtaanapito, siivousvälineiden ja siivousvälinetilan puhtaus, henkilökunnan toimintatavat, käsihygienia, työvaatteet, kylmien ja kuumien tuotteiden oikeanlainen säilytys, tarjolla olevien ruokien lämpötilat, ruuan jäähdytys sekä allergeenihallinta. Edellä mainittujen kohtien on katsottu vaikuttavan eniten elintarviketurvallisuuteen. Muut 32 kohtaa tarkastetaan vähintään kerran kolmessa vuodessa tai mikäli tarkastaja huomaa jonkin näihin liittyvän epäkohdan. Taulukossa 1 on esitetty jokaisella tarkastuksella arvioitavat asiat. Taulukossa 2 on esitetty vähintään kerran kolmessa vuodessa tarkastettavat asiat mustalla ja sinisellä ne asiakohdat, jotka tarkastetaan aina yrityksen alkutarkastuksella muiden pakollisten asioiden lisäksi.
6 3 Taulukko 1 Aina tarkastettavat asiat Tilojen yleinen siisteys ja puhtaus Työvälineiden ja laitteiden puhtaus Siivousvälinetilan ja siivousvälineiden puhtaus Henkilökunnan työtapojen hygieenisyys (työtavat, ristikontaminaatio) Käsihygienia Työvaatteet Kylmänä säilytettävät elintarvikkeet Keittiössä kuumana säilytettävät elintarvikkeet Ruokien jäähdytys Tuotteiden säilyvyyden ja myyntiajan hallinta itsepalvelumyynnissä 1) Tuotteiden säilyvyyden ja myyntiajan hallinta palvelumyynnissä 2) Allergioita ja intoleransseja aiheuttavien aineiden erillään pito ja ristikontaminaatio Taulukko 2 Vähintään kerran kolmessa vuodessa tarkastettavat asiat (mustalla) ja asiakohdat, jotka tarkastetaan yrityksen ensimmäisellä tarkastuksella pakollisten asioiden lisäksi (sinisellä) Omavalvontasuunnitelma ja sen tarkastettavuus Omavalvontasuunnitelman riittävyys Elintarviketilojen soveltuvuus siellä harjoitettavaan toimintaan Työvälineiden, kalusteiden ja laitteiden soveltuvuus, riittävyys ja kunnossapito Tilojen kunto Pakkausmateriaalin ja kuljetusastioiden puhtaus Haitta- ja muut eläimet Jätehuolto Henkilökunnan terveydentilaselvitykset Henkilökunnan perehdytys omavalvontasuunnitelmaan Hygieniaosaamistodistukset Elintarvikkeiden vastaanottaminen Elintarvikkeiden säilytys Lisäaineet, entsyymit ja aromit Muut tuotekohtaiset vaatimukset Ravitsemuksellinen täydentäminen Prosessissa syntyvät vierasaineet Uudet ainesosat ja prosessit Tuotteiden erillään pito ja hygienia itsepalvelumyynnissä 1) Tuotteiden erillään pito ja hygienia palvelumyynnissä 2) Yleiset pakkausmerkinnät Erityislainsäädännön edellyttämät pakkausmerkinnät Markkinointi Pakkaus- ja muut kontaktimateriaalit Elintarvikkeiden jäljitettävyys Takaisinvedot Omien kuljetuksien olosuhteet Omien kuljetuksien lämpötilan hallinta Omavalvontasuunnitelman mukainen näytteenotto Tutkimustulosten perusteella tehdyt toimenpiteet Kolmannen luokan sivutuotteet myymälässä Markkinoille tulevien tuotteiden ilmoitukset 1) elintarvikkeet asiakkaan itse otettavissa, 2) tarjoilija annostelee tai tarjoilee ruoan asiakkaalle palvelutiskistä Arviointiohjeet tarkemmin: https://www.oivahymy.fi/portal/fi/yrityksille/tarkastusohjeet/.
7 4 2.3 Prosessi Elintarviketilojen ja toiminnan tarkastuksen jälkeen tarkastuksesta tehdään Oiva-raportti (julkaistava asiakirja) ja siihen liitetään yrittäjälle annettava tarkastuskertomus. Raportti ja tarkastuskertomus tulee laatia kuuden työpäivän kuluessa tarkastuksesta. Tarkastuskertomus sisältää yksityiskohtaisempia tietoja tarkastajan havainnoista ja perusteet, jos arvio on huonompi kuin Oivallinen. Tarkastuskertomukseen kirjataan toimenpiteet, joihin yrittäjän on ryhdyttävä havaittujen epäkohtien/puutteiden korjaamiseksi. Epäkohtien korjaamiselle annetaan aina määräaika. Yleisarvio Huono mahdollistaa myös pakkokeinojen käytön. Korjattavaa ja Huono-yleisarvioista tehdään aina seuranta- eli uusintatarkastus kahden viikon kuluessa määräajasta. Uusintatarkastuksella katsotaan onko epäkohdat korjattu. Tämän lisäksi arvioidaan myös kaikki jokaisella tarkastuskerralla tarkastettavat asiakohdat (Taulukko 1). Aiemmin saatu arvosana pysyy voimassa, kunnes tarkastaja uusintatarkastuksella toteaa epäkohdan tai epäkohdat korjatuiksi. Oivallinen- ja Hyvä- arvioista ei tehdä uusintatarkastusta. Yrityksen seuraava tarkastus tehdään Oulun seudun ympäristötoimen elintarvikevalvontasuunnitelman mukaisesti. Kuvassa 2 on esitetty tarkastusprosessin eteneminen. Kuva 2 Tarkastusprosessin eteneminen (lähde: MARA / Veli-Matti Aittoniemi) Raportti on luettavissa -sivustolla noin kahden viikon kuluttua tarkastuksesta, tätä ennen yrittäjä on saanut raportin ja tarkastuskertomuksen postitse. Vuonna 2013 Oiva-raportin esilläpito sisäänkäynnin yhteydessä oli vapaaehtoista, mutta lähtien pakollista. Tarkemmat ohjeet raportin esilläpidosta: https://www.oivahymy.fi/portal/fi/yrityksille/raportin+esillepano/.
8 5 2.4 Raportin sisältö Oiva-arvio annettiin kaikista tarkastetuista asiakokonaisuuksista, joita oli kaikkiaan 18. Jokainen asiakokonaisuus voi sisältää useamman tarkastetun alakohdan (1-6 kpl). Asiakokonaisuuden heikoin arvosana näkyy raportissa kohdassa Tarkastustulos. Jos asiakokonaisuuksien muut arviot ovat Oivallisia, mutta yksi on Huono, yleisarvioksi tulee Huono. Esimerkiksi puhtaanapito-asiakokonaisuus sisältää kuusi tarkastettavaa kohtaa. Näiden arvioiden heikoin tulos on tämän asiakokonaisuuden yleisarvio. Kohdassa Viimeisin tarkastus näkyy viimeisimmän tarkastuksen tulos sekä kahden edellisen tarkastuksen tulos, jos aiempia tarkastuksia on tehty. Kohtaan Huomiot, tarkastaja kirjaa sanallisen huomion, jos arvio on muu kuin Oivallinen. Huomio kertoo lyhyesti tarkastajan tekemät havainnot tarkastetuista asioista, esimerkiksi Kylmänä säilytettävien elintarvikkeiden lämpötilamittauksissa ja kirjauksissa oli huomautettavaa. Kuvassa 3 on esitetty malli Oiva-raportista.
9 6 Kuva 3 Oiva-raportista on luettavissa tarkastettujen asiakokonaisuuksien tarkastustulokset, niistä mahdollisesti annetut huomiot sekä tehdyn tarkastuksen yleisarvio Elintarvikealan yrityksiin tehdään tarkastuksia elintarvikevalvontasuunnitelman mukaisesti. Valvontasuunnitelmassa erityyppisillä yrityksillä on erilaiset tarkastustiheydet. Voi siis mennä pidemmänkin aikaa, ennen kuin jonkun tietyn tarjoilu- tai myyntipaikan raportti on luettavissa nettisivuilla tai näh-
10 7 tävillä yrityksessä. Yritykset, joihin tarkastusta ei ole vielä tehty, voivat halutessaan laittaa sisäänkäynnin yhteyteen ilmoituksen, että kuuluvat elintarvikevalvonnan piiriin. Ilmoitus on tulostettavissa: https://www.oivahymy.fi/portal/fi/yrityksille/raportin+esillepano. Tämä ilmoitus korvataan raportilla, kun ensimmäinen Oivan mukainen tarkastus on tehty. 3. TULOKSET Tarkastetut elintarvikkeiden tarjoilu- ja myyntipaikat jaettiin ravintoloihin, myymälöihin ja ruokaloihin. Ravintoloihin kuuluvat ruokaravintolat, grillit, pikaruokapaikat ja kahvilat. Myymälöihin kuuluvat elintarvikemyymälöiden lisäksi kioskit ja elintarvikkeita myyvät erikoiskaupat kuten luontaistuotemyymälät ja apteekkien luontaistuotemyynti. Ruokaloihin kuuluvat henkilöstöravintoloiden, päiväkotien, koulujen ja oppilaitosten keittiöt sekä keskuskeittiöt. Tarkastuksia tehtiin myös anniskeluravintoloihin, mutta niitä ei ole huomioitu tässä raportissa. Vuonna 2013 ympäristötoimen valvonta-alueella elintarvikevalvontaan kuului 1562 kohdetta/yritystä. Vuoden 2013 ( ) aikana ravintoloista tarkastettiin noin 33 % (151 kpl), myymälöistä noin 36 % (124 kpl) ja ruokaloista noin 25 % (185 kpl). Myymälöiden kokonaismäärään on laskettu jäätelökioskit, mutta vuonna 2013 ympäristötoimen jäätelökioskitarkastuksista ei annettu Oiva-arvioita. Tämä vaikuttaa hieman myymälöiden kokonaistarkastusprosenttiin. Kuvassa 4 on esitetty kuinka monta ravintolaa, myymälää tai ruokalaa tarkastettiin suhteessa niiden kokonaismäärään yrityksien määrä 300 tarkastetut yritykset ravintola myymälä ruokala Kuva 4 Vuonna 2013 ravintoloihin, myymälöihin ja ruokaloihin kuuluvien valvontakohteiden määrä on esitetty sinisellä ja tarkastettujen yritysten määrä keltaisella
11 8 3.1 Tarkastustulokset Ympäristötoimi teki välisenä aikana 508 elintarvikkeiden tarjoilu- ja myyntipaikkojen tarkastusta, joista yleisarvion Oivallinen sai 22 % (113 kpl), Hyvän 58 % (292 kpl), Korjattavaa 19 % (99 kpl), Huonon 1 % (4 kpl) (kuva 5). Kuva 5 Tarjoilu- ja myyntipaikkojen tarkastusten (508 kpl) yleisarviot Ravintolat Ravintoloihin tehtiin 200 tarkastusta, joista yleisarvion Oivallinen sai 16 % (32 kpl), Hyvän 56 % (111 kpl), Korjattavan 27 % (55 kpl) ja Huonon 1 % (2 kpl) (Kuva 6). Kuva 6 Ravintoloiden (ruokaravintolat, grillit, pikaruokapaikat ja kahvilat) tarkastusten yleisarviot
12 Myymälät Myymälöihin tehtiin 111 tarkastusta, joista yleisarvion Oivallinen sai 23 % (26 kpl), Hyvän 61 % (68 kpl), Korjattavan 14 % (15 kpl) ja Huonoja 2 % (2 kpl) (Kuva 7) Kuva 7 Myymälöiden (elintarvikemyymälät, kioskit ja elintarvikkeita myyvät erikoiskaupat) tarkastusten yleisarviot Ruokalat Ruokaloihin tehtiin 197 tarkastusta, joista yleisarvion Oivallinen sai 28 % (55 kpl), Hyvän 57 % (113 kpl), Korjattavaa 15 % (29 kpl), Huonoja ei lainkaan (Kuva 8). Kuva 8 Ruokaloiden (henkilöstöravintolat, päiväkotien, koulujen ja oppilaitosten keittiöt ja keskuskeittiöt) tarkastusten yleisarviot
13 Korjattavaa-arviot Yleisarvio Korjattavaa annettiin 55 ravintolalle, 15 myymälälle ja 29 ruokalalle. Korjattavaa-kehotus voitiin antaa yritykselle useammasta eri asiasta (arviointiohjeen kohdista). Jo yksi Korjattavaakehotus riittää antamaan yleisarvioksi Korjattavaa. Tarkastajat antoivat 217 Korjattavaa-arviota tarkastetuista asioista. Taulukossa 3 on esitetty Korjattavaa-arvioit arviointikohdittain. Taulukko 3 Tarkastetuista asioista ravintoloissa, myymälöissä ja ruokaloissa annetut Korjattavaa-kehotukset ja niiden määrät (kpl) Tarkastettava asia Ravintolmälä Myy- Ruokala Omavalvontasuunnitelman tarkastettavuus Omavalvontasuunnitelman riittävyys Elintarviketilojen soveltuvuus siellä harjoitettavaan toimintaan Työvälineiden, kalusteiden ja laitteiden soveltuvuus, riittävyys ja kunnossapito Tilojen kunto 3-1 Tilojen yleinen siisteys ja puhtaus 8-2 Työvälineiden ja laitteiden puhtaus Siivousvälinetilan ja siivousvälineiden puhtaus 7-2 Henkilökunnan työtapojen hygieenisyys (työtavat, ristikontaminaatio) 16-1 Käsihygienia Työvaatteet 2-3 Henkilökunnan terveydentilaselvitykset 3-1 Elintarvikkeiden vastaanottaminen 4-11 Elintarvikkeiden säilytys 6-1 Kylmänä säilytettävät elintarvikkeet Ruokien jäähdytys Tuotteiden säilyvyyden ja myyntiajan hallinta itsepalvelumyynnissä Tuotteiden erillään pito ja hygienia palvelumyynnissä Tuotteiden säilyvyyden ja myyntiajan hallinta palvelumyynnissä Allergioita ja intoleransseja aiheuttavien aineiden erillään pito ja ristikontaminaatio 4-2 Yleiset pakkausmerkinnät Omien kuljetuksien lämpötilan hallinta Tutkimustulosten perusteella tehdyt toimenpiteet Kehotukset ravintoloissa Ravintoloissa eniten korjattavaa annettiin ruokien jäähdyttämisestä (29 kpl). Jäähdytysnopeuden seurannasta ei ollut tehty vaadittavia lämpötilakirjauksia, kirjaukset olivat puutteellisia tai ruokaerät olivat jäähtyneet liian hitaasti. Toiseksi eniten Korjattavaa-kehotuksia annettiin itsepalvelumyynnissä olevien tuotteiden tarjoilulämpötiloista (19 kpl). Tässä itsepalvelumyynti tarkoittaa buffet- ja salaattipöytiä, joista asiakkaat itse ottavat ruuan. Itsepalvelumyynnissä kylmänä
14 11 tarjoiltavia salaatteja tarjoiltiin liian lämpimässä, kuumina tarjoiltavia ruokia liian alhaisissa lämpötiloissa tai näitä koskevat lämpötilakirjaukset puuttuivat kokonaan. Henkilökunnan työtapojen hygieenisyydestä annettiin 16 Korjattavaa-kehotusta. Tämä arvio tuli esim. kun tarkastuksella havaittiin keittiöstä ulos johtavan takaoven olevan avoinna. Ravintolan keittiössä kylmänä säilytettävien elintarvikkeiden säilytysolosuhteissa oli puutteita ja niistä annettiin 16 Korjattavaa-kehotusta. Yleisimmin kylmälaitteiden lämpötilaseuranta puuttui. Kahdessa ravintolassa ei ollut laadittu omavalvontasuunnitelmaa, joten näille annettin yleisarvioksi Huono Kehotukset myymälöissä Myymälöihin annettiin eniten Korjattavaa-kehotuksia itsepalvelumyynnissä olevien tuotteiden myyntilämpötiloista (12 kpl). Suojakaasu- ja tyhjiöpakattuja graavi- ja kylmäsavukalajalosteita säilytettiin myyntilaitteessa liian lämpimässä, varsinkin kesäaikaan. Elintarviketiloissa oli rakenteellisia puutteita (4 kpl) mm. käsienpesupisteessä ja siivousvälinetilassa. Myymälässä myytävien elintarvikkeiden pakkausmerkinnöissä oli virheitä tai ne puuttuivat, joten kahdelle myymälälle annettiin Korjattavaa-kehoitus. Yhdelle myymälälle annettiin kahdesti Huono-arvio, koska omavalvontasuunnitelmaa ei ollut laadittu Kehotukset ruokaloissa Ruokaloissa annettiin eniten Korjattavaa-kehotuksia elintarvikkeiden vastaanottamiseen liittyen (11 kpl). Tarjoilukeittiöissä (pääosin ruoanjakelua) ei ollut kirjattu saapuvien ruokaerien vastaanottolämpötiloja tai kirjatuissa lämpötiloissa oli huomautettavaa. Seitsemässä ruokalassa oli puutteita ruokien jäähdyttämisessä tai sen seurannassa. Neljässä ruokalassa ei ollut esittää omavalvontasuunnitelmaa. Ruokalan keittiössä kylmänä säilytettävien elintarvikkeiden säilytyslämpötiloissa oli huomautettavaa tai lämpötilakirjauksia puuttui ja niistä annettiin neljä Korjattavaa-kehotusta. Myös ruokien tarjoilulinjastojen lämpötilojen seurannassa oli parannettavaa neljässä ruokalassa. 3.3 Uusintatarkastus Yleisarvion ollessa Korjattavaa tai Huono tarjoilu- ja myyntipaikkoihin tehtiin aina uusintatarkastus. Kaikkiaan tehtiin 80 uusintatarkastusta. Korjattavaa- tai Huono-yleisarvio parani Hyvä- tai Oivallinen-yleisarvioon 70 %:ssa uusintatarkastuksista (56 kpl), mutta kolmasosassa uusintatarkastuksista (24 kpl) todettiin edelleen kehotettavaa tai yleisarvio laski Huonoksi (kuva 9).
15 12 Kuva 9 Korjattavaa- tai Huono-yleisarvio parani Oivalliseen tai Hyvään 70 %:ssa niistä kohteista, joihin tehtiin uusintatarkastus 4. JOHTOPÄÄTÖKSET Oiva-raportointijärjestelmä otettiin valtakunnallisesti käyttöön Oulun seudun ympäristötoimi tarkasti välisenä aikana noin kolmasosan järjestelmän piiriin kuuluneista noin 1500 elintarvikelalan yrityksestä. Tarjoilu- ja myyntipaikkojen tarkastuksien tuloksista 22 % oli Oivallisia, 58 % Hyviä, 19 % Korjattavaa ja 1 % Huonoja. Yleisarvion Oivallinen tai Hyvä sai siis noin 80 % tarkastetuista yrityksistä, jolloin elintarviketurvallisuuteen heikentävästi vaikuttavia tekijöitä ei havaittu. Viidesosassa tarkastetuista tarjoilu- ja myyntipaikoista havaittiin elintarviketiloissa tai toiminnassa jotain puutteita tai epäkohtia ja annettiin Korjattavaa-kehotus. Yleisarvioita Huono annettiin vain yksittäisiin tarjoilupaikkoihin. Tarkastusten tulokset olivat hyvin samansuuntaisia Pohjois-Suomen (entinen Oulun lääni) kuin myös koko Suomen tuloksiin verrattuna (kuva 10). Kuva 10 Oiva-tarkastustulokset Oulun seudun ympäristötoimessa, Pohjois-Suomessa (ent. Oulun lääni) ja koko Suomessa
16 13 Tarjoilupaikoissa yleisimmät syyt Korjattavaa-arvioon olivat puutteet ruokien jäähdytyksessä tai sen seurannan kirjaamisessa. Ruoanjakelua harjoittavissa tarjoilukeittiöissä puuttui eniten ruoan vastaanoton lämpötilakirjauksia. Elintarvikkeiden myyntipaikoissa taas itsepalvelumyynnissä olevien tuotteiden myyntilämpötilat olivat liian korkeita, erityisesti kalastustuotteiden kohdalla. Omavalvontasuunnitelma puuttui niiltä yksittäisiltä yrityksiltä, joiden yleisarvioksi annettiin Huono. Oiva-järjestelmän mukaan yritykseen tehtiin uusintatarkastus, kun yleisarvio oli Korjattavaa tai Huono. Tarkastetuista 508 tarjoilu- ja myyntipaikoista 16 % tehtiin uusintatarkastus. Uusintatarkastusten tulokset olivat pääsääntöisesti (70 %) parempia kuin edellisellä tarkastuksella. Uuden järjestelmän myötä tarkastuksia tehdään valtakunnallisesti samojen arviointiohjeiden perusteella. Järjestelmän tarkoitus on yhtenäistää tarkastuskäytäntöjä ja korostaa riskiperusteista tarkastamista. Oulun seudun ympäristötoimen elintarvikevalvonnassa on yhtenäistetty valvontakäytäntöjä sopimalla yhteisiä tulkintoja arviointiohjeista. Järjestelmä toi mukanaan elintarvikevalvonnalle hyvän työkalun. Uusintatarkastusten tulokset tukevat tätä väitettä, sillä suurin osa (70 %) yrityksistä oli korjannut tarkastajan havaitsemat puutteet tai epäkohdat määräajassa tai aiempaa nopeammin. Järjestelmä edellyttää, että uusintatarkastus tehdään lyhyen ajan sisällä ja tarkastustulokset julkistetaan sivustolla. Vuoden 2014 alusta lähtien yritysten on laitettava raportit nähtäville sisäänkäyntien yhteyteen. Raportista tulisi katsoa kaikki tarkastustulokset ja lukea sanalliset huomiot, näin saa tarkemman kuvan yrityksen elintarviketurvallisuuden tasosta. Moni asia voi yrityksessä olla hyvin huonosta yleisarviosta huolimatta. Useat yritykset ovat jo ennen Oiva-järjestelmän tuloa parantaneet toimintaansa tavoitellakseen leveintä hymyä, Oivallinen-yleisarviota. Järjestelmän käyttöönotto on saanut yrittäjiltä sekä positiivista että negatiivista palautetta. Positiivisena asiana on nähty tarkastusten yhtenäistyminen ja negatiivisena, että heikoin tulos määrää koko yleisarvion. Yleisarvion määräytymistapaa on perusteltu sillä, että elintarviketurvallisuus voi heikentyä tai vaarantua jo yhdestäkin epäkohdasta. Yhdelläkin epäkohdalla voi olla suuri merkitys, sillä esimerkiksi allergeeneistä ei saa aiheutua riskiä kuluttajalle. Oiva perustuu olemassa olevaan elintarvikelainsäädäntöön eikä sen myötä ole elintarvikealan yritykselle tullut lisävaatimuksia. Tarkastettavat asiat eivät ole muuttuneet. Oiva kannustaa yrityksiä pitämään huolta elintarvikehygieniasta ja tuotteiden turvallisuudesta. Oiva-järjestelmä laajenee vaiheittain koskemaan lähes kaikkia elintarvikealan yrityksiä. Vuoden 2015 aikana järjestelmän piiriin tulevat elintarvikkeiden tuotantolaitokset, tukkumyynti ja elintarvikekuljetukset. Jatkossa valvontatuloksista kertyvää tietoa tullaan käyttämään myös elintarvikevalvonnan vaikuttavuuden mittarina. LÄHTEET: Oiva-arviointiohjeet: Elintarvikelaki 23/2006. Euroopan parlamentin ja neuvoston asetus elintarvikehygieniasta (EY) N:o 852/2004 Maa- ja metsätalousministeriön asetus ilmoitettujen elintarvikehuoneistojen hygieniasta 1367/2011 Eviran ohje 16025/3 ilmoitettujen elintarvikehuoneistojen elintarvikehygieniasta
18 Oulun seudun ympäristötoimen raportteja: 1/2011 Ympäristöasioiden hoito koneurakointialalla Oulun seudulla 2/2011 Oulun ilmanlaatu seurantasuunnitelma /2011 Kuntajälki Oululaisen ekologinen jalanjälki 1/2012 Autokorjaamoalan ympäristökartoitus Oulun seudulla /2013 Ravintoloiden riskinarviointi /2013 Pizzaprojekti /2014 Jauhelihan laatu myymälöissä /2014 Elintarvikkeiden tarjoilu- ja myyntipaikkojen tarkastukset /2012 Ravintolakeittiön puhtaus - projekti /2012 Esivalmistettujen ruokien jäähdytys ja jäähdytetyn ruoan laatu tarjoilupaikoissa /2012 Oulun seudun kasvihuonekaasupäästöjen laskenta ja menetelmien vertailu 1990, 2004 ja /2012 Leipomoiden, kala- ja liha-alan laitosten valmistaminen tuotteiden sekä päiväkodeissa ja kouluissa tarjottavien ruokien suolapitoisuus /2012 Vanhainkotien ja tehostetun palveluasumisen puhtaus 7/2012 Kasvisten mikrobiologinen laatu Oulun seudulla 2010 Oulun seudun ympäristötoimi Käyntiosoite: Solistinkatu 2 Postiosoite: PL 34, Oulun kaupunki Puhelin: (08)